CELEX: 22014D0187
Language: bg
Date: 2014-09-25 00:00:00
Title: Решение на Съвместния комитет на ЕИП № 187/2014 от 25 септември 2014 година за изменение на приложение IV (Енергетика) към Споразумението за ЕИП [2015/1255]

30.7.2015   
            
            
               BG
            
            
               Официален вестник на Европейския съюз
            
            
               L 202/38
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 187/2014
   от 25 септември 2014 година
   за изменение на приложение IV (Енергетика) към Споразумението за ЕИП [2015/1255]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               Регламент (ЕС) № 174/2013 на Европейския парламент и на Съвета от 5 февруари 2013 г. за изменение на Регламент (ЕО) № 106/2008 относно програма на Общността за етикетиране на енергийната ефективност на офис оборудване (1) следва да бъде включен в Споразумението за ЕИП.
            
         
               (2)
            
            
               Поради това приложение IV към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точка 30 (Регламент (ЕО) № 106/2008 на Европейския парламент и на Съвета) от приложение IV към Споразумението за ЕИП се заменя със следното:
   „32008 R 0106: Регламент (ЕО) № 106/2008 на Европейския парламент и на Съвета от 15 януари 2008 г. относно програма на Съюза за етикетиране на енергийната ефективност на офис оборудване (ОВ L 39, 13.2.2008 г., стр. 1), изменен със:
   
               —
            
            
               
                  32013 R 0174: Регламент (ЕС) № 174/2013 на Европейския парламент и на Съвета от 5 февруари 2013 г. (ОВ L 63, 6.3.2013 г., стр. 1).
            
         За целите на настоящото споразумение разпоредбите на този регламент се четат със следните адаптации:
   
               а)
            
            
               Всяко позоваване на Споразумението между правителството на Съединените американски щати и Европейския съюз относно координирането на програмите за обозначаване на енергийната ефективност на офис оборудването се разбира като включващо позоваване на обмена на писма между Агенцията за защита на околната среда (АЗОС) и Министерството на горивата и енергетиката на Норвегия, Министерството на промишлеността на Исландия и Службата за икономическа дейност на Лихтенщайн, с изключение на член 11, при които остава позоваването на предишния.
            
         
               б)
            
            
               В член 4, параграф 5 думите „Съюза и трети страни“ да се четат „държави от Съюза или от ЕАСТ, от една страна, и трети страни, от друга“. Думите „тествани от Комисията или държави членки“ да се четат „тествани от Комисията или от държави членки, или от държавите от ЕАСТ, в рамките на съответните си области на компетентност,“.
            
         
               в)
            
            
               В член 12, параграф 3 в първото изречение думата „Комисия“ да се чете „държавите от ЕАСТ и Комисията, в рамките на съответните си области на компетентност“.
            
         
               г)
            
            
               Член 13 не се прилага.“
            
         Член 2
   Текстовете на Регламент (ЕС) № 174/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 63, 6.3.2013 г., стр. 1.
   
      (2)  Без отбелязани конституционни изисквания.